江孔殷

江孔殷，原名江鎬，字少泉、韶選，號霞，別號霞公，乳名阿杲，齋名百二蘭齋，人稱江蝦，喺上海出世，籍貫廣東南海縣，出身於茶商世家，係晚清時期嘅政治人物，亦係一位美食家。佢考到過進士，登光緒三十年甲辰恩科殿試金榜，入翰林院，被選用為庶吉士，所以啲人嗌佢「太史公」。

民國之後開始從商。後嚟，又喺廣州河南同德里起大宅，人稱「太史第」，同好多革命人士有來往；佢亦自創過好多有名嘅菜式，譬如太史蛇羹、龍虎鳳、太史豆腐等等。

家族
江孔殷家族龐大，有成百幾人，主要嘅名人有爾尐：

仔
江譽鏐，即「南海十三郎」，藝名江楓，著名粵劇編曲家。
江叔穎，同盟會成員，民國初年係國會議員。

孫
江無恙，藝名江揚，曾經加入共產黨，長期從事地下工作，後尾去咗香港邵氏兄弟電影公司做，成為咗知名導演。
江無競，別名江騰，曾經加入共產黨，長期從事地下工作，後尾去咗河南省平頂山礦務局做。
江端儀，藝名梅綺，有「香港電影皇后」嘅稱號。
江獻珠，美食家，喺香港做過大學教授。

攷

羅林虎《江孔殷家族》

江沛揚《一个廣州大家族的1949》

廣州人
政治人物
大清人
美食家
江氏